बताया जा रहा है कि मंत्री रणधीर सिंह हर साल काली पूजा के वक्त मंदिर पूजा करने जाते हैं. मंत्री जी जब माता के दर्शन कर लौट रहे थे, तो कुछ समर्थकों ने उन्हें वहां चल रहे जागरण के मंच से भाषण देने का आग्रह कर दिया. जैसी ही मंत्री जी ने बोलना शुरू किया, वैसे ही ग्रामीणों ने हल्ला करना शुरु कर दिया. ग्रामीणों का कहना था कि विधायक को मंच से उतारो. इसी बीच मंच पर मौजूद मंत्री जी के समर्थकों ने ग्रामीणों को गाली देनी शुरू कर दी. जवाब में ग्रामीणों ने भी गाली-गलौज शुरू कर दी. ग्रामीण मंच पर चढ़ गए. ग्रामीणों को मंच पर चढ़ता देख मंत्री जी के समर्थक और बॉडी गार्डों ने मंत्री को घेर लिया. काफी देर तक धक्का-मुक्की होती रही. मंच पर तमाशा होता देख और ग्रामीणों को भारी पड़ता देख, मंत्री जी अपने लाव-लश्कर के साथ वहां से रवाना हो गए. मंत्री जी के कुछ समर्थकों का कहना है कि इन सब के पीछे वहां के किसी चुन्ना सिंह का हाथ है. हालांकि इस विषय पर चुन्ना सिंह से संपर्क नहीं किया जा सका है.